**Hapet thirrja për mobilitete (bursa) studentësh të UPT-së, në kuadër të Marrëveshjes KA1 të Programit Erasmus +**

**në** **Anhalt University of Applied Scienties, Gjermani**

Në kuadër të programit Erasmus + dhe marrëveshjes KA1 bilaterale, është hapur thirrja për aplikime për bursa për mobilitete për studentët e Universitetit Politeknik të Tiranës (Fakulteti i Arkitekturës dhe Urbanistikës, Fakulteti i Inxhinierisë Elektrike, Fakulteti i Teknologjisë së Informacionit), **në Anhalt University of Applied Scienties, Gjermani.**

**Llojet e mobilitetit përfshijnë:**

* Shkëmbimin e studentëve për studime

**Nivelet e mobilitetit për studentët:**

* Studentët duhet të jenë të regjistruar në një program studimi në Universitetin Politeknik të Tiranës, Fakulteti i Arkitekturës dhe Urbanistikës, Fakulteti i Inxhinierisë Elektrike, Fakulteti i Teknologjisë së Informacionit. Studentë të vitit të katërt (ose viti i I Master).

**Kohëzagjatja e bursave:**

* 4 muaj, 01.04.2023 deri në 10.08.2023

**Fusha e studimit: Arkitekturë, Urbanistikë,** Inxhinieri Elektrike, Teknologji Informacioni.

* [Architecture (DIA), M.A.](https://www.hs-anhalt.de/nc/en/study/orientation/study-guide/detail/architecture-dia-master-of-arts.html) (max. 2 students) Campus Dessau
* [Landscape Architecture (M. A.)](https://www.hs-anhalt.de/nc/studieren/orientierung/studienangebot/detail/landscape-architecture-master-of-arts.html) (max. 1 student) Campus Bernburg
* [Architectural and Cultural Heritage (Master of Arts)](https://www.hs-anhalt.de/nc/studieren/orientierung/studienangebot/detail/architectural-and-cultural-heritage-master-of-arts.html) (max. 1 student) Campus Dessau
* [Electrical and Computer Engineering (M. Eng.)](https://www.hs-anhalt.de/nc/studieren/orientierung/studienangebot/detail/elektro-und-informationstechnik-master-of-engineering.html)(max. 2 students) Campus Köthen

Numri total i studentëve: **4**

Duke u inkurajuar edhe nga politikat sociale të **Anhalt University of Applied Scienties, përparësi do të kenë** studentët me aftësi të kufizuara dhe studentët me probleme sociale.

Studentët me aftësi të kufizuara, studentët e pafavorizuar social, ose studentët që vijnë nga familje pa formim akademik kanë të drejtë për një shtesë sociale prej 250 € në muaj.

Studentët që bien dakord të udhëtojnë në Gjermani duke përdorur mjete të qëndrueshme transporti (autobus, tren) do të marrin një mbështetje të shtuar të udhëtimit (320 EUR në vend të 275 EUR).

**Studentët shtesë** mund të propozohen si "pjesëmarrës me grant Erasmus zero", që do të thotë se ata do të marrin mbështetje të plotë organizative nga Erasmus+, nuk duhet të paguajnë tarifat e shkollimit, por ata nuk do të marrin një grant nga fondet Erasmus. Studentët me zero grant mund të aplikojnë lehtë për vizë studentore, por duhet të tregojnë dëshminë e një llogarie me 861€ në muaj (5.166€ për një semestër, 6 muaj)

**Dokumentat e nevojshme për aplikim për studentët:**

- CV;

- Kopje e Pasaportës;

- Vërtetim studenti;

- Listë notash e studimeve deri në momentin e aplikimit;

- Letër Motivimi (në gjuhën angleze);

- Çertifikatë e gjuhës së huaj\*;

- Dokumenti Learning Agreement\*\*

\*O*frohen kurset e studimit në gjuhën angleze, ku niveli i kërkuar është nga B1 – C2. Studenti duhet të plotësojë nivelin minimal të kërkuar duke e vërtetuar me çertifikatën përkatëse të gjuhës së huaj.*

*\*\*Learning Agreement është një kontratë midis universitetit të origjinës dhe aplikantit dhe shërben për të përcaktuar lëndët që do të zhvilloni në universitetin pritës. Ju duhet të plotësoni vetëm seksionin e parë ‘‘Mobility Plan’’. Në tabelën A përcaktohen lëndët dhe kreditet që do të merrni në universitetin pritës, në tabelën B përcaktohet se cilat prej lëndëve të Tabelës A do të njihet në Universitetin Politeknik të Tiranës kur ju të keni përfunduar periudhën e shkëmbimit.* ***në Anhalt University of Applied Scienties, Gjermani*** *lëndë të njëjta ose ekuivalente me ato që do të kryenit në semestrin përkatës në fakultetin tuaj, kjo për arsye që lëndët dhe kreditet t’ju njihen kur të ktheheni. Nëse lëndët e përzgjedhura ndryshojnë nga ata që do të zhvillonit në fakultetin tuaj semestrin përkatës, atëherë kur të ktheheni ju duhet të zhvilloni lëndët që nuk përshtaten në Universitetin Politeknik të Tiranës.*

*Dokumenti ‘‘Learning Agreement’’ tek seksioni ‘‘Commitment’’ firmoset nga aplikanti, nga koordinatori akademik i Fakultetit dhe nga Zv/Rektori i UPT-së për Anën Shkencore dhe Marrëdhëniet me Jashtë.*

Për të shkarkuar formatin e “Learning Agreement”, ju lutemi klikoni në link-un:

[ANEKS 2 - Mobility-agreement-studies, student.pdf (upt.al)](http://upt.al/images/stories/projekte/ANEKS%202%20-%20Mobility-agreement-studies,%20student.pdf)

Për t’u njohur me programet e lëndëve, ju lutemi klikoni në link-un:

<https://www.hs-anhalt.de/nc/studieren/orientierung/studienangebot.html>

Për të marrë një informacion të plotë mbi programin Erasmus në **Anhalt University of Applied Scienties*,* ju lutemi klikoni ne link-un:**[Studienangebot und Bewerbung | Hochschule Anhalt](https://www.hs-anhalt.de/nc/studieren/orientierung/studienangebot.html)

**Afati për aplikim: Deri më 15 dhjetor 2022**

Aplikimi kryhet pranë Drejtorisë së Komunikimit dhe Koordinimit në UPT. Për informacione shtesë në lidhje me procesin e aplikimit, mund të kontaktoni në email: [loretacapeli@gmail.com](mailto:loretacapeli@gmail.com) , [rkodra@upt.al](mailto:rkodra@upt.al) , [abeqo@upt.al](mailto:abeqo@upt.al) .